शुरुआती दिक्कत आने पर कई बार पेरेंट्स भी अपना आपा खो देते हैं। वे कई ऐसे जुमले सुनाएंगे, जो आपको दिशाभ्रमित करने के लिए पर्याप्त हैं। न चाहते हुए भी इसका आपके ऊपर प्रत्यक्ष अथवा अप्रत्यक्ष मानसिक दबाव भी बन जाता है। यह स्थिति बहुत खतरनाक और जानलेवा साबित होती है। छात्रों पर इसका बहुत प्रभाव पड़ता है। पर छात्र इससे विचलित हुए बिना अपनी कोशिशें जारी रखें। किसी के कहे पर कभी मत जाएं। आलोचनाएं यदि आपके हित में हैं तो उन्हें सकारात्मक रूप में स्वीकार करें, परन्तु उन्हें लेकर मन में तनाव कभी न पालें।